Cât de mult pot crește prețurile la gaze din cauza unei fisuri la o conductă norvegiană
Prețul gazelor de pe piețele europene a crescut la cel mai mare nivel din luna decembrie până acum, ajungând luni la circa 38 euro/MWh. Pe parcursul zilei de marți, prețurile s-au mai calmat și au revenit la nivelul de 34 euro/MWh, pe platforma TTF de la Amsterdam, unde se stabilesc cotațiile de referință în Europa. Bursa din România a reacționat cu întârziere, în condițiile în care luni, pe piața spot, gazele erau tranzacționate cu 34 euro/MWh, iar marți cu 39 euro / MWh.